kardosdrur/scandi-wiki huggingface dataset:
Shopskasalat

Shopskasalat, også kendt som bulgarsk salat (bulgarsk, makekonsk, og serbisk  (kyrillisk): Шопска салата; (latin): Šopska salata; ; ; ; ; ), er en bulgarsk kold salat, der er populær på Balkan og i Centraleuropa. Den tilberedes af tomater, agurk, løg/forårsløg, rå eller ristet rød peber, hvid saltlageost/feta, og persille. Grøntsagerne skæres almindeligvis i firkanter og saltes let og har tilbehør i form af en dressing af solsikkeolie eller, mindre korrekt, olivenolie,), af og til yderligere med eddike. Tilførsel af eddike gør dog, at den sure smag, der hidrører fra tomaterne, bliver stærk. På restauranter står dressingerne separat til rådighed. Til slut dækkes grønsagerne af et tykt lag af revet eller småtskårent hvid saltlageost. Salaten spises af og til som aperifif sammen med brændevinen rakia.

Historie 
Omend salatens navn henviser til regionen Shopluk, et område i vestlige Bulgarien, nordøstlige hjørne af Republikken Nordmakedonien og tilstødende grænseområder i Serbien, blev den konciperet i 1960erne som led i en turistpromovering. Den er et produkt af tidlig socialisme i Bulgarien og den  eneste overlevende af oprindeligt fem eller seks opskrifter i promoveringen. På den tid opfandt førende kokke fra Balkanturist Dobruja-salat, makedonsk salat, trakisk salat og flere andre salater med lignende navne, som skulle associeres til forskellige regioner. Kun shopskasalat overlevede promoveringen. I løbet af 1970erne og 1980erne blev den anerkendt som et nationalt kulinarisk symbol. Opskriften spredte sig fra Bulgarien til nabolandene. Fordi området Shopluk er delt mellem Bulgarien, Serbien og Makedonien, begyndte kokke i Makedonien og Serbien at anfægte den bulgarske oprindelse af salaten. Den er vidt udbredt tillige i Rumænien under navnet "Bulgarsk salat". I 2014 viste shopskasalat sig at være Bulgariens mest genkendelige ret i Europa. Det var den mest populære opskrift i et initiativ taget af Europaparlamentet under navnet A Taste of Europe.

Noter

Grøntsagsretter
Salat
Nimrod (Edward Elgar)

Nimrod er en sats i Edward Elgars orkesterværk Enigma-variationer, eller egentlig Variations on an Original Theme (opus 36).
Nimrod er den 9. sats i værket og har tempobetegnelsen adagio.
Den er oprindelig sat i es-dur og 3/4-takt for symfoniorkester.

Hver enkelt sats i Enigma-variationer er knyttet til en person. 
Nimrod er knyttet til Elgars ven August J. Jaeger.
Titlen "Nimrod" er et ordspil på Jaeger (jæger): Den bibelske figur Nimrod var "så vældig en jæger" ifølge Biblens Første Mosebog kapitel 10.
Nimrod var frugten en samtale Elgar havde med Jaeger om Ludvig van Beethovens langsomme satser.

Nimrod lægger ud med orkestering i strygerne, hvor første violinerne spiller:

Carl Nielsens Jeg ved en lærkerede fra 1926 har reminisenser til Elgars begyndende opgang, derved at tonehøjderne til noderne ved "ved en lærkere-" følger Elgars første fem noder. 
Elgar selv var ifølge Dora Penny inspireret af den langsomme sats i Beethovens Pathetique-sonate.

Kenneth og Valerie McLeish har kaldt satsen "en af de smukkeste langsomme satser, der nogensinde er skrevet af en englænder",
mens en dansk anmelder kaldte den Enigma-variationernes "hovedattraktion".

Satsen er indspillet af blandt andre Leonard Bernstein som dirigent.

Nimrod er bearbejdet flere gange. 
John Cameron har arrangeret Elgars musik for otte-stemming kor hvor han sætter musikken til den latinske tekst af Lux Aeterna.
Det otte-stemmer store a cappella kor VOCES8 har indspillet Lux Aeterna.
Engelsk tekst til Nimrod findes også: "We Will Stand Together" lyder første linje.

Omend Elgars Pomp and Circumstance nok er mere benyttet, er Nimrod også ganske ofte benyttet som filmmusik.
I Christopher Nolans film Dunkirk fra 2017 fletter komponisterne Hans Zimmer og Benjamin Wallfisch effektfuldt Nimrod-temaet ind i deres originalt komponeret underlægningsmusik.

Nimrod er ofte brugt ved begravelser i Storbritannien.
En opgørelse i 2012 fandt at det var det mest benyttede stykke klassiske musik ved kirkelige begravelser i dette land.
Den spilles også ved Remembrance Sunday den 11. november.

Henvisninger 

Musik fra Storbritannien
Ørvad (Hørby Sogn)

Ørvad i Hørby Sogn (tidligere Dronninglund Herred, Nordjyllands Amt) består af gårdene Nørre Ørvad, Søndre Ørvad, Vestre Ørvad og Lille Ørvad.

Etymologi 
Gården kendes i 1560 som Øruad. Efterleddet kan være "-vad" i betydningen "vadested" mens forleddet "ør" betyder "grus".

Historie 

Ørvad bestod i 1682 af en enkelt gård. Det samlede dyrkede areal udgjorde 137 tønder land skyldsat til 12,77 tønder hartkorn. Ørvad lå nær grænsen for moræne- og yoldiafladen i Vendsyssel Den senglaciale marine flade kendetegnes på dette sted ved mange radiære vandløb, der har deres udspring i bakkelandet. Et af disse vandløb løber forbi Ørvad og har formentlig givet stedet dets navn. En gammel vejlinje har ført fra Hørby Kirke forbi Ørvad og Sveje til Volstrup Kirke og derefter til Sæby.

Noter

Litteratur 
 Vibeke Dalberg og John Kousgaard-Sørensen: Stednavneforskning 2. Udnyttelsesmuligheder. Universitetsforlaget i København. I kommission hos Gyldendal. København 1979.
 Viggo Hansen: "Landskab og bebyggelse i Vendsyssel. Studier over landbebyggelsens udvikling indtil slutningen af 1600-tallet" (Kulturgeografiske Skrifter, Bd. 7; København 1964)
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975), 
 

Lokaliteter i Frederikshavn Kommune
RideLondon-Surrey Classic 2017

RideLondon-Surrey Classic 2017 var den 5. udgave af cykelløbet RideLondon-Surrey Classic. Det var det 29. arrangement på UCI's World Tour-kalender i 2017 og blev arrangeret 30. juli 2017. Løbet blev vundet af norske Alexander Kristoff fra , foran danske Magnus Cort fra .

Hold og ryttere

Danske ryttere 
 Magnus Cort kørte for 
 Søren Kragh Andersen kørte for 
 Mads Pedersen kørte for 
 Michael Mørkøv kørte for 
 Mads Würtz Schmidt kørte for

Resultater

Eksterne henvisninger 

2017
UCI World Tour 2017
Betty Compson

Betty Compson (født 19. marts 1897, død 18. april 1974) var en amerikansk teater- og filmskuespiller. Hun var en hyppigt benyttet skuespiller i stumfilm i Hollywood i løbet af 1910'erne og 1920'erne. En af hendes mere bemærkelsesværdige film er The Docks of New York fra 1928. Hun fortsatte efter tonefilmens gennembrud, men derefter mest i mindre roller. Hun medvirkede i over 200 film i løbet af sin karriere.

Hun blev nomineret til en Oscar for bedste kvindelige hovedrolle i 1930, for sin præstation i filmen Det farende Folk. For sin indsats i filmbranchen har hun en stjerne på Hollywood Walk of Fame ved adressen 1751 Vine Street.

Kildehenvisninger

Eksterne henvisninger 

 

Skuespillere fra Utah
Filmskuespillere fra USA
Amerikanere i 1900-tallet
Hollywood Walk of Fame
Oscar-nominerede skuespillere
BinckBank Tour 2017

BinckBank Tour 2017 var den 13. udgave af landevejscykelløbet BinckBank Tour, tidligere kendt som Eneco Tour. Løbet foregik i perioden 7. til 13. august 2017. Løbet var en del af UCI World Tour 2017. Den samlede vinder af løbet blev hollandske Tom Dumoulin fra .

Ryttere og hold

Danske ryttere
 Michael Valgren kørte for 
 Søren Kragh Andersen kørte for 
 Mads Pedersen kørte for 
 Mads Würtz Schmidt kørte for 
 Magnus Cort kørte for

Etaperne

1. etape

2. etape

3. etape

4. etape

5. etape

6. etape

7. etape

Resultater

Eksterne henvisninger 
 
 

Eneco Tour
UCI World Tour 2017
Corinne Griffith

Corinne Mae Griffith (født 21. november 1894, død 13. juli 1979) var en amerikansk filmskuespiller. Hun medvirkede i 70 film og var en meget populær stumfilmsstjerne i 1920'erne. Hun stoppede sin karriere i 1932, men medvirkede dog i filmen Paradise Alley fra 1962. Hun blev nomineret til en Oscar for bedste kvindelige hovedrolle i 1930, for sin præstation i filmen The Divine Lady.

For sit bidrag til filmbranchen har hun en stjerne på Hollywood Walk of Fame på 1560 Vine Street.

Kildehenvisninger

Eksterne henvisninger 

 

Skuespillere fra Texas
Filmskuespillere fra USA
Amerikanere i 1800-tallet
Amerikanere i 1900-tallet
Hollywood Walk of Fame
Oscar-nominerede skuespillere
Gertrud Vasegaard

Gertrud Vasegaard (født Hjorth, den 23. februar 1913, død 7. juli 2007) var en dansk keramiker. Hun arbejdede fra 1949 som keramiker hos Bing & Grøndahl, hvor hun arbejdede med stentøj samt et testel i porcelæn fra 1956. Fra 1959 var hun selvstændig sammen med datteren Myre Vasegaard.

Hendes arbejder indeholder typisk enkle, store former med lineær ornamentik i geometriske mønstre. For Den Kongelige Porcelænsfabrik har Gertrud Vasegaard udført porcelænsstellene Gemina og Gemma (1959-62), der udgik af produktion i 1985.

Begge stentøjsstel har identiske former, men mens det rhombeformede ornament er stemplet ind i massen på Gemma, er det håndmalet i blå underglasur på Gemina. Hun har udstillet med Den Frie Udstilling og modtaget Eckersberg Medaillen, Thorvald Bindesbøll Medaljen og C.F. Hansen Medaillen. Testellet fra 1956 er optaget i Kulturkanon.

Kilder

Eksterne henvisninger 
 

Keramikere fra Danmark
Morskogen Station

Morskogen Station (Morskogen stasjon) er en tidligere jernbanestation på Dovrebanen, der ligger ved området Morskogen i Eidsvoll kommune i Norge.

Stationen blev oprettet 8. november 1880, da banen mellem Eidsvoll og Hamar stod færdig. Oprindeligt hed den Ulvin, men den skiftede navn til Ulven i april 1894 og til Morskogen 1. maj 1903. Den blev fjernstyret 22. marts 1965 og gjort ubemandet 30. maj samme år. Betjeningen med persontog ophørte 1. juni 1980, hvorefter den tidligere station har fungeret som fjernstyret krydsningsspor.

Stationsbygningen, der er i to etager i gulmalet træ, blev opført til åbningen i 1880 efter tegninger af Peter Andreas Blix. I december 2015 blev banen omlagt ad et nyt tracé med dobbeltspor og tunnel. Den gamle tracé forbi stationsbygningen blev efterfølgende omdannet til vandre- og cykelsti. Banevogterboligen benyttes nu som turisthytte for Hamar og Hedemarken turistforening.

Litteratur

Eksterne henvisninger

Noter 

Stationer på Dovrebanen
Nedlagte jernbanestationer i Norge
Etableret i 1880
Jernbanestationer i Viken
Nypan Station

Nypan Station (Nypan stasjon) er en tidligere jernbanestation på Dovrebanen, der ligger i Melhus kommune i Norge.

Stationen åbnede som holdeplads 5. august 1864, da Trondhjem–Størenbanen, nu en del af Dovrebanen, blev taget i brug. Oprindeligt hed den Stokke, men den skiftede navn til Nypen 16. februar 1882 og til Nypan omkring 1891. Den blev opgraderet til station omkring 1920. Den blev fjernstyret 26. april 1965 og gjort ubemandet 24. juni samme år. Betjeningen med persontog ophørte 2. juni 1985, hvorefter den tidligere station har fungeret som fjernstyret krydsningsspor.

Stationsbygningen blev opført til åbningen i 1864 efter tegninger af Georg Andreas Bull. Den blev revet ned i 1978.

Litteratur

Eksterne henvisninger 

Stationer på Dovrebanen
Jernbanestationer i Norge uden persontrafik
Etableret i 1864
Jernbanestationer i Trøndelag
Bessie Love

Bessie Love (født Juanita Horton; 10. september 1898, død 26. april 1986) var en amerikansk teater- og filmskuespiller. Hun havde en lang og aktiv filmkarriere, som strakte sig over 68 år. I hendes tidlige karriere var hun populær i musicals og blev nomineret til en Oscar for bedste kvindelige hovedrolle for Broadways melodi.

Bessie Love begyndte en karriere i filmbranchen efter anbefaling fra skuespilleren Tom Mix. De første roller hun spillede var i den indflydelsesrige instruktør D.W. Griffiths film. De første film hun spillede i var stumfilm, men hun lykkedes også med overgangen til tonefilm. Blandt andet deltog Love i flere tidlige musicals. I 1932 begyndte hendes karriere at aftage og i 1935 flyttede hun til England, hvor hun fortsatte sin karriere ved blandt andet at spille teater. Under Anden verdenskrig havde hun svært ved at klare sig som skuespiller, men efter krigens afslutning genoptog hun sin karriere og medvirkede i både teater og film, ofte som amerikansk turist.

Filmografi (udvalg) 

 1916 – Hands Up!
 1916 – Intolerance
 1922 – The Village Blacksmith
 1923 – Souls for Sale
 1925 – Den forsvundne Verden
 1928 – The Matinee Idol
 1929 – The Girl in the Show
 1929 – Broadways Melodi
 1930 – Godt Nyt
 1930 – See America Thirst
 1941 – Atlantic Ferry
 1951 – The Magic Box 
 1954 – Den barfodede grevinde
 1955 – Han, hun og katten
 1957 – Historien om Esther Costello
 1958 – Next to No Time
 1958 – Nowhere to Go 
 1960 – Kun femten år
 1961 – Vores franske sommer
 1961 – Mrs. Stones romerske forår
 1964 – Children of the Damned
 1967 – Jeg glemmer aldrig - hva'-var'ed-nu-han-hed?
 1968 – Isadora
 1971 – Catlow
 1971 – Den satans søndag
 1976 – Det går helt agurk i saunaen
 1977 – Gulliver's Travels
 1981 – Reds
 1981 – Ragtime
 1981 – Lady Chatterleys elsker
 1983 – Blodshunger

Kildehenvisninger

Eksterne henvisninger 

 

Skuespillere fra USA
Teaterskuespillere fra USA
Filmskuespillere fra USA
Amerikanere i 1900-tallet
Personer fra Texas
Pseudonymer
Oscar-nominerede skuespillere
Ottestad Station

Ottestad Station (Ottestad stasjon) er en tidligere jernbanestation på Dovrebanen, der ligger ved området Ottestad i Stange kommune i Norge. Stationen ligger 3 km fra storgården Ringnes, hvis historie går tilbage til 1000-tallet.

Stationen blev oprettet 8. november 1880, da banen mellem Eidsvoll og Hamar stod færdig. Den blev fjernstyret og gjort ubemandet 30. maj 1965. Betjeningen med persontog ophørte 1. juni 1980.

Stationsbygningen, der er i to etager i gulmalet træ, blev opført til åbningen i 1880 efter tegninger af Peter Andreas Blix.

I 2000 kom stationen i mediernes søgelys, da intercitytog fra henholdsvis Ottestad og Hamar nær var stødt ind i hinanden mellem de to stationer som følge af en togleders fejl.

Litteratur

Eksterne henvisninger

Noter 

Stationer på Dovrebanen
Jernbanestationer i Norge uden persontrafik
Etableret i 1880
Jernbanestationer i Hedmark
Nancy Carroll

Nancy Carroll (født Ann Veronica LaHiff; 19. november 1903, død 6. august 1965) var en amerikansk teater,- tv- og filmskuespiller. Hun var en af største stjerner i Hollywood i begyndelsen af 1930'erne. Hun blev nomineret for en Oscar for bedste kvindelige skuespiller for sin præstation i filmen The Devil's Holiday fra 1930.

Opvækst 
Carroll blev døbt Ann Veronica Lahiff i New York, og var af irsk afstamning. Hun dansede sammen med sin søster engang et dansnummer i en lokal talentkonkurrence, der bragte hende på teateret derefter til film.

Karriere 
Carroll begyndte sin skuespillerkarriere i Broadway-musicals. Hun blev en succesfuld skuespiller i "tonefilm", fordi hendes musikalske baggrund gjorde hende i stand til at medvirke i filmmusicals i 1930'erne. Hendes filmdebut var i Klæd din Kone paa fra 1927.

I 1928 medvirkede hun i otte film. Èn af dem var Hvad der kommer let gaar let, hvor hun spillede Richard Dix. Denne film gjorde hende til en filmstjerne. I 1929 medvirkede i Ulven fra Wall Street  med George Bancroft og Olga Baclanova. Hun blev nomineret til en Oscar for bedste kvindelige hovedrolle i 1930, for præstation i The Devil's Holiday. Blandt sine andre film Laughter, Paramounts Stjerneparade, Hot Saturday med Cary Grant og Randolph Scott,  Et Kys foran Spejlet instrueret af James Whale og Manden, jeg dræbte instrueret af Ernst Lubitsch.

Da hun havde en kontrakt med Paramount Pictures, tog Carroll ofte roller, der blev tilbudt hende og fik et ry som en venlig og samarbejdsvillig skuespiller. På trods af hendes evne til at beskæftige sig med lette komedier, tårevædet melodramaer, og selv musicals og blev rost af både kritikere og publikum, (hun fik flest fanbreve end nogen anden stjerne i begyndelsen af 1930'erne) blev hun frigivet af studiet. I midten af 1930'erne fik hun en kontrakt med Columbia Pictures og indspillede fire mindre film og var således ikke længere en A-skuespiller.

Senere år 
Carroll stoppede med at indspille film i 1938 og vendte tilbage til scenen og medvirkede i den tidlige tv-serien The Aldrich Familie i 1950. I de følgende år gæstemedvirkede hun i tv-versionen af The Egg and I, hvor hendes datter Patricia Kirkland medvirkede.

Død 
Den 6. august 1965 blev Carroll fundet død efter at hun ikke var mødt op på teatret til et spil. Årsagen til hendes død var en arterieforstyrrelse. Hun blev 61 år gammel.

For hendes bidrag til filmindustrien har Nancy Carroll en stjerne på Hollywood Walk of Fame på 1719 Vine Street.

Filmografi

Kildehenvisninger

Eksterne henvisninger 

 

Skuespillere fra New York
Teaterskuespillere fra USA
Filmskuespillere fra USA
Personer fra New York City
Amerikanere i 1900-tallet
Hollywood Walk of Fame
Pseudonymer
Oscar-nominerede skuespillere
Irene Dunne

Irene Dunne (født Irene Marie Dunn; 20. december 1898, død 4. september 1990) var en amerikansk skuespiller og sanger fra 1930'erne, 1940'erne og begyndelsen af 1950'erne.

Irene Dunne vandt et legat til Chicago Musical College, men hendes operadrømme sluttede, da hun gik glip af en udtagelse. Hun turnerede med et kompagni og spillede musikalske komedier. Hendes Broadway-debut kom i 1923, og hun havde hovedrollen i flere musicals.

I 1929 resulterede hendes rolle i Show Boat i en filmkontrakt med RKO, og hun fik sin filmdebut det følgende år. Hun medvirkede derefter i talrige film, både romantiske dramaer og komedier, og hun var en af USAs mest populære skuespillere. Hun blev nomineret til en Oscar fem gange, men vandt aldrig prisen.

Hun trak sig tilbage fra film i 1952, men fortsatte på tv. I 1957 udpegede præsident Dwight D. Eisenhower hende til en af fem suppleanter til FN.

Privatliv 
Hun blev gift i 1928 med tandlægen Francis J. Griffin, som hun var gift indtil hans død 1965.

Filmografi 

 1930 – Leathernecking
 1931 – Cimarron
 1932 – Thirteen Women
 1933 – Ann Vickers
 1934 – The Age of Innocence
 1934 – Sweet Adeline
 1935 – Roberta
 1936 – Show Boat
 1936 – Theodora leger med ilden
 1937 – Den frygtelige sandhed
 1939 – Han og hun
 1940 – Min yndlingshustru
 1941 – Penny Serenade
 1944 – The White Cliffs of Dover
 1946 – Anna og kongen af Siam
 1947 – Vi og vores far
 1948 – I Remember Mama
 1950 – Dronningen og gadedrengen
 1952 – Det gror på træerne

Eksterne henvisninger 

 

Skuespillere fra Kentucky
Sangere fra USA
Personer fra Louisville
Amerikanere i 1900-tallet
Oscar-nominerede skuespillere
May Robson

May Robson (født Mary Jeanette Robison; 19. april 1858, død 20. oktober 1942) var en australsk teater- og filmskuespiller. Hun var aktiv som skuespiller fra 1880'erne og medvirkede i over 60 film i løbet af sin karriere. Robson blev Oscar nomineret for sin rolle som Apple Annie i filmen Lady for en dag fra 1933.

Eksterne henvisninger 

 

Skuespillere fra Australien
Personer fra Melbourne
Australiere i 1800-tallet
Australiere i 1900-tallet
Oscar-nominerede skuespillere
Pseudonymer
Diana Wynyard

Diana Wynyard, CBE (egentlig Dorothy Isobel Cox; født 16. januar 1906,  død 13. maj 1964) var en engelsk teater- og filmskuespiller. Hun var med sin charme og elegance en af de etablerede stjerner på den britiske scene tilbage i 1920'erne. Hun var en succes på Broadway i 1932 i stykket The Devil Passes og skrev filmkontrakt med Hollywood.

Wynyard blev nomineret til en Oscar for bedste kvindelige hovedrolle i 1933, for sin indsats i filmen Cavalcade. Hun medvirkede i nogle flere film før han vendte tilbage til London og teateret.

Privatliv 
Hun giftede sig med filminstruktøren Carol Reed i 1943, men de blev dog skilt allerede i 1947.

Død 
Hun led af en nyresygdom og døde i en alder af 58 år.

Filmografi (udvalg) 
 1933 – Cavalcade
 1940 – Gaslys
 1940 – Freedom Radio
 1941 – Kipps
 1947 – Den fuldendte ægtemand

Eksterne henvisninger 

 

Skuespillere fra England
Teaterskuespillere fra England
Filmskuespillere fra England
Personer fra London
Personer tildelt Order of the British Empire
Briter i 1900-tallet
Oscar-nominerede skuespillere
EM i landevejscykling 2017 – Linjeløb (U23 herrer)

U23 herrernes linjeløb ved EM i landevejscykling 2017 blev afholdt den 5. august i Herning, Danmark. Linjeløbet foregik over 160,8 km.

Linjeløbet blev vundet af danske Casper Pedersen, efterfulgt af franske Benoît Cosnefroy og schweiziske Marc Hirschi.

Deltagere

Danske ryttere 
 Mikkel Bjerg
 Frederik Rodenberg
 Casper Pedersen
 Kasper Asgreen
 Andreas Stokbro
 Mathias Krigbaum

Resultater

Endelige resultat

Eksterne henvisninger 

Linjeløb (U23 herrer)
EM i landevejscykling 2017 – Enkeltstart (U23 herrer)

U23 herrernes enkeltstart ved EM i landevejscykling 2017 blev afholdt den 3. august i Herning i Danmark. Enkeltstarten havde en længde på 31,5 kilometer.

Enkeltstarten blev vundet af danske Kasper Asgreen, efterfulgt af landsmanden Mikkel Bjerg og franske Corentin Ermenault.

Deltagere

Danske ryttere 
 Kasper Asgreen
 Mikkel Bjerg

Resultater

Eksterne henvisninger 

 

Enkeltstart (U23 herrer)
Merle Oberon

Merle Oberon (egentlig Estelle Merle O'Brien Thompson; født 19. februar 1911, død 23. november 1979) var en indisk-født britisk skuespiller.

Biografi 
Oberon opholdt sig i Indien indtil hendes 17 år, da hun flyttede til London. Hendes første år i London efterlod ingen store spor i filmhistorien, men hendes roller var stort set ubetydelige og let glemt.

I 1933 spillede hun først en rolle i filmen Henrik den Ottendes privatliv, hvor hun havde rollen som Anne Boleyn. I 1934 optrådte hun som Lady Marguerite Blakeney i Den røde Pimpernel overfor Leslie Howard og begyndte sin karriere i USA. Merle Oberon blev nomineret i 1935 til en Oscar for bedste kvindelige hovedrolle i filmen Den sorte engel, men var efter ikke bemærket nogen nogen tid efter. I slutningen af 1930'erne og 1940'erne var der en filmperiode med ca. 20 film.

Merle Oberon var gift fire gange - første gang med den britiske instruktør af Den Røde Pimpernel, Alexander Korda. Hendes sidste ægteskab var med skuespilleren Robert Wolders fra 1975 indtil sin død i 1979.

Hun er blevet tildelt en stjerne på Hollywood Walk of Fame på 6274 Hollywood Blvd.

Filmografi (udvalg) 
 1933 – Henrik den Ottendes privatliv
 1934 – Den røde Pimpernel
 1935 – Den sorte engel
 1936 – De tre
 1937 – I, Claudius (ufærdig)
 1938 – Ham og ingen anden
 1938 – Lady X's skilsmisse
 1939 – Stormfulde højder
 1940 – 'Til We Meet Again
 1941 – Affectionately Yours
 1941 – Gennemtræk i paradis
 1943 – Vi mødes på Broadway
 1943 – I dag og for evigt
 1944 – Den mystiske logerende
 1947 – Nattens melodi
 1948 – Berliner-ekspressen

Kildehenvisninger

Eksterne henvisninger 

 

Skuespillere fra Indien
Skuespillere fra Storbritannien
Personer fra Mumbai
Hollywood Walk of Fame
Briter i 1900-tallet